ตอนนี้ปวดประจำเดือนแล้วกินยาพอนสแตนอยู่ พอดีมีคิวต้องไปฉีดวัคซีนโควิท-19 อีกไม่กี่วันแบบนี้ควรไปฉีดวัคซีดโควิด-19 มั้ยค่ะ
สวัสดีค่ะ ก่อนการฉีดวัคซีนป้องกันโรคโควิด 19ยาที่มีคำแนะนำว่าควรงดทาน ได้แก่- ยาแก้ปวดไมเกรน เช่น Cafergot, Avamigran, Tofago, Triptan- ยาต้านอาการซึมเศร้า ในกลุ่ม SSRI, SNRI, Tricyclic Antidepressants เช่น fluoxetine, sertraline, escitalopram, venlafaxine, duloxetine, amitriptyline, nortriptyline, imipramine- ยาแก้หวัด คัดจมูก กลุ่มที่มีฤทธิ์ทำให้กระทบต่อเส้นเลือดและหัวใจ เช่น Pseudoephedrine- ยาฮอร์โมนเพศหญิงชนิดต่างๆสำหรับยาแก้ปวด Ponstan คือตัวยา mefenamic acid เป็นยาในกลุ่มยาแก้ปวด ยาลดไข้ และยาต้านการอักเสบที่ไม่ใช่สเตียรอยด์ (NSAIDs) ซึ่งสามารถทานได้ หากมีอาการเจ็บปวดที่จำเป็นต้องทานค่ะ ซึ่งหากมีอาการปวดประจำเดือนอยู่ และทานยาพราเซตามอลแล้วไม่บรรเทา ก็สามารถทานยา Ponstan ได้ และไปรับการฉีดวัคซีนได้ตามที่นัดไว้ค่ะ